Andrei Nazarov

Andrei Nazarov (sündinud 9. jaanuaril 1965 Tallinnas) on Eesti kergejõustikutreener ja endine kümnevõistleja. 

Ta on lõpetanud 1983. aastal Tallinna 43. Keskkooli.

Ta alustas kergejõustikutreeninguid Sven Andresoo juhendamisel 4. klassi õpilasena, sai mitmevõistlejana esimese medali ETV saatesarjas "TV 10 olümpiastarti". 

Isikliku rekordi (8322 punkti) püstitas 17. mail 1987 Sotšis. Ta on võistelnud kahtedel olümpiamängudel: 1992. aastal Barcelonas, kus saavutas 8052 punktiga 14. koha, ja 1996. aastal Atlantas. Göteborgi MM-il (1995) sai ta 10. koha (8088 p), Spliti EM-il (1990) 8. koha (8072 p) ja Helsingi EM-il (1994) 11. koha (7894 p).

Tema hoolealused on olnud Erki Nool, Larissa Netšeporuk, Remigija Nazarovienė, Pascal Behrenbruch, Andres Raja, Tõnis Sahk, Indrek Turi ja Ksenija Balta, Mikk Pahapill, Laura Ikauniece, Janek Õiglane, Karl-Erik Nazarov, Keiso Pedriks http://www.ohtuleht.ee/318439

Saavutused
Püstitanud mitu Eesti rekordit: 1987. aastal 110 m tõkkejooksus (13,6 ja 13,88), 1987. aastal kümnevõistluses (8322 punkti, maailma hooaja edetabeli 8. tulemus) ning 1991. aastal seitsmevõistluses (6098 punkti, maailma hooaja edetabeli 5. tulemus).

 Tunnustus 
 2009 – stipendium "Ela ja sära"
 2021 – Valgetähe IV klassi teenetemärk

Isiklikku
Ta oli aastatel 1988–2009 abielus seitsmevõistleja ja treeneri Remigija Nazarovienėga. Neil on poeg Deividas Nazarovas, kes on leedu korvpallur.

Andrei Nazarov abiellus Ksenija Baltaga 29. septembril 2018.Eesti spordihiilgus Ksenija Balta abiellus oma treeneri Andrei Nazaroviga Tema õepoeg on Karl Erik Nazarov.

Viited

Välislingid


Kategooria:Eesti kümnevõistlejad
Kategooria:Eesti 1992. aasta suveolümpiamängudel
Kategooria:Eesti kergejõustikutreenerid
Kategooria:Valgetähe IV klassi teenetemärgi kavalerid
Kategooria:Sündinud 1965